wickkiey/tamil-wikipedia-chunked huggingface dataset:
# சபரிமலை அய்யப்பன் கோயில்

## மண்டல பூசை

கார்த்திகை மாதம் முதல் நாள் தொடங்கி 41 நாட்கள் தொடர்ந்து மண்டல பூசை நடைபெறும். மண்டல பூசை நாட்களில் அதிகாலை 4:30 மணிக்கு கோயில் நடை திறக்கப்பட்டு சுவாமி அய்யப்பனுக்கு நெய் அபிசேகம் உள்பட அனைத்து பூசைகளும் நடைபெறும்.
மண்டல பூசை முடிவதை முன்னிட்டு ஐயப்பனுக்கு தங்க அங்கி அணிவிக்கப்படும். தங்க அங்கி ஆரான்முளா பார்த்தசாரதி கோயிலிலிருந்து பக்தர்கள் புடைசூழ ஊர்வலமாக் கொண்டு வரப்பட்டு, 18 படிகள் வழியாக கடந்து, தங்க அங்கி அய்யப்பனுக்கு அணிவிக்கப்பட்டு தீபாராதனை நடத்தப்படும். பின் அன்று இரவே கோயில் நடை மூடப்படும். பின் இரண்டு நாட்கள் கழித்து மகர விளக்கு பூசைக்காக கோயில் நடை திறக்கப்படும்.
# சபரிமலை அய்யப்பன் கோயில்

## மகரவிளக்கு பூசை

இந்து புராணகால நிகழ்வின்படி, ஒரு முறை இலக்குவனுடன் ராமன் சபரிமலை காட்டிற்கு வரும் போது சபரி எனும் வயது முதிர்ந்தவரை சந்திக்கிறார். சபரி வழங்கிய காய் கனிகளை இராமர் மனமுவந்து ஏற்றுக் கொள்கிறார். பின் அங்கு தெய்வீகக்களை பொருந்திய இளைய தவசியைக் கண்டு, சபரியிடம், தவசியை யார் எனக் கேட்டதற்கு, இவரே தர்மசாஸ்தா என உரைக்க, இராமர் தவசியிடம் செல்ல, தவசியான அய்யப்பன் இராமரை வரவேற்றார். இந்நிகழ்வு ஆண்டுதோறும் மகரவிளக்கு அன்று சபரிமலையில் இன்றும் கொண்டாடப்படுகிறது. மகரவிளக்கு அன்று அய்யப்பன் தன் தவத்தை நிறுத்தி, தன் பக்தர்களுக்கு அருள்பாலிக்கிறார். இந்நாளையே மகரசங்கராந்தி எனக் கொண்டாடுகிறார்கள்.
# சபரிமலை அய்யப்பன் கோயில்

## தத்துவமசி

சபரிமலை அய்யப்பன் கோயிலின் முகப்பில் தத்துவமசி என்ற வாக்கியம் பொறிக்கப்பட்டுள்ளது. அத்வைத வேதாந்த தத்துவ வாக்கியமான *தத்துவமசி* என்ற சொல்லை சமசுகிருத மொழியில் தத்+துவம்+அஸி எனப் பிரித்தால் தத் = அது (பிரம்மம்), துவம் = நீ, அஸி = இருக்கிறாய் எனப் பொருள். அதாவது, 'நீ அதுவாக (பிரம்மமாக) இருக்கிறாய்' என்பதை சபரிமலை அய்யப்பன் கோயிலுக்கு வரும் பக்தர்களுக்கு அய்யப்பன் உபதேச வாக்கியமாக அருள்கிறார்.
# சபரிமலை அய்யப்பன் கோயில்

## மாளிகைபுரத்து அம்மன்

மாளிகைபுரத்தம்மன் , அய்யப்பன் கோயிலில் இருந்து இரண்டு நிமிட நடை தூரத்தில் ஒரு சிறு குன்றில் வீற்றுள்ளாள். *பகவதி சேவை* எனும் சடங்கின்போது கண் மை, பட்டுப்பாவாடை, குங்குமம், வளையல் போன்றவைகள் பக்தர்களால் காணிக்கையாக மாளிகைப்புரத்து அம்மனுக்கு அளிக்கப்படுகிறது. *தேங்காய் உருட்டு* எனும் தனித்தன்மையான சடங்கும் செய்விக்கப்படுகிறது.
# சபரிமலை அய்யப்பன் கோயில்

## பெண்களை அனுமதிக்கும் உச்ச நீதிமன்றத் தீர்ப்பு

சபரிமலை அய்யப்பன் கோயிலில் அனைத்துப் பெண்களையும் அனுமதிக்க வேண்டும் எனும் தீர்ப்பினை இந்திய உச்ச நீதிமன்றம் 28 செப்டம்பர் 2018 அன்று வழங்கியது.
# சபரிமலை அய்யப்பன் கோயில்

## இவற்றையும் காண்க

- ஆறு அய்யப்பன் கோயில்கள்
- சபரிமலை
# கோவிலூர் ஆதீனம்

**கோவிலூர் ஆதீனம்** அல்லது **கோவிலூர் மடம்** காரைக்குடி அருகில் கோவிலூரில் உள்ள ஓரு வேதாந்த மடம். இந்த மடமே பல்வேறு வேதாந்த நூல்களைத் தமிழில் முதன் முதலில் மொழி பெயர்த்ததாக அறியப்படுகிறது.
# கோவிலூர் ஆதீனம்

## வரலாறு

இந்த மடம் முதன் முதலில் கோவிலூர் ஆண்டவர் என்றழைக்கப்படும் முத்துராமலிங்க ஞானதேசிகர் மூலம் தொடங்கப்பட்டது. இந்த மடம் கொற்றவாளீஸ்வரர் கோவில் அருகில் இவரால் அமைக்கப்பட்டது. இவர் இந்தக் கோவிலின் சில திருப்பணிகளை மேற்கொண்டார். இத்திருப்பணி வீரப்ப ஞானதேசிகரால் முடிக்கப்பட்டது. இந்த மடத்தின் அதிபதிகள் நாட்டுக்கோட்டை நகரத்தார் சமூகத்தைச் சேர்நவர்கள்.
# கோவிலூர் ஆதீனம்

## செயல்பாடுகள்

- வேத பாடசாலை
- திருமுறைக் கல்லூரி
- சிற்பக் கல்லூரி
- இசைக் கல்லூரி
# மலேசிய நாடாளுமன்றம்

**மலேசிய நாடாளுமன்றம்** (*Parliament of Malaysia*) என்பது மலேசியாவின் அரசமைப்புச் சபையாகும். இது வெஸ்ட்மின்ஸ்டர் மக்களாட்சி முறைமையை அடிப்படையாகக் கொண்டது. மலேசிய நாடாளுமன்றம் மக்களவை மற்றும் மேலவை ஆகியவற்றைக் கொண்ட ஈரவைகளைக் கொண்டது. யாங் டி பெர்துவான் அகோங் (மன்னர்) நாட்டின் தலைவர் என்ற வகையில் நாடாளுமன்றத்தின் மூன்றாவது அங்கம் ஆகும்.  
மலேசியத் தலைநகர் கோலாலம்பூரில் உள்ள நாடாளுமன்றக் கட்டடத் தொகுதியில் நாடாளுமன்றம் கூடுகிறது. மலேசிய நாடாளுமன்றக் கட்டிடம், கோலாலம்பூர், பெர்தானா தாவரவியல் பூங்காவில், மலேசிய தேசிய நினைவுச் சின்னத்திற்கு அருகில் அமைந்துள்ளது.
# மலேசிய நாடாளுமன்றம்

## வரலாறு

### மலாயா கூட்டமைப்பு

வரலாற்று அடிப்படையில், 1957-ஆம் ஆண்டில், பிரித்தானியர்களிடம் இருந்து மலேசிய விடுதலை பெற்றது. அதன் பின்னர்1963-ஆம் ஆண்டில் மலேசியக் கூட்டமைப்பு உருவாக்கப்பட்டது. அந்தக் கட்டத்தில் எந்த ஒரு மாநிலமும் நாடாளுமன்றங்களைக் கொண்டிருக்கவில்லை.  
1863-ஆம் ஆண்டு முதல், சரவாக் மாநிலம் மட்டும் அதன் நிர்வாகப் பணிகளுக்காக சொந்த மாநிலச் சட்டமன்றத்தைக் கொண்டிருந்தது. மலாயா, சிங்கப்பூர், சபா மற்றும் சரவாக் மாநிலங்களில் சட்டம் இயற்றும் சட்டமன்றங்களை உருவாக்குவதற்கு பிரித்தானிய காலனித்துவ அரசாங்கம் அனுமதி வழங்கி இருந்தது. இருப்பினும், அவை உச்சக்கட்ட சட்டங்களை உருவாக்கும் தகுதிகளைப் பெற்று இருக்கவில்லை.  
சரவாக் விசயத்தில், வெள்ளை இராசாக்களும் பிரித்தானிய சரவாக் முடியாட்சி ஆளுநர்களும் உச்சக்கட்டத் தகுதிகளைப் பெற்று இருந்தனர். தீபகற்ப மலேசியாவைப் பொருத்த வரையில் பிரித்தானிய மலாயாவின் ஆணையர்களான மலாயாவின் ஐக்கிய இராச்சிய உயர் ஆணையர்கள் மட்டுமே உச்சக்கட்ட அதிகாரங்களைக் கொண்டிருந்தனர். சட்டமன்ற உறுப்பினர்களையும், நாடாளுமன்ற உறுப்பினர்களையும் தேர்வு செய்யும் பொறுப்புகள் பொதுமக்களிடம் வழங்கப்படவில்லை.
# மலேசிய நாடாளுமன்றம்

## வரலாறு

### ரீட் ஆணையம்

மலாயாவின் அரசியலமைப்பை ரீட் ஆணையம் வரைவு செய்தது. ரீட் ஆணையம் (*Reid Commission*) என்பது பிரித்தானியரிடம் இருந்து மலாயா சுதந்திரம் பெறுவதற்கு முன்னர், மலாயா அரசியலமைப்பை உருவாக்குவதற்காக அமைக்கப்பட்ட ஒரு நடுநிலையான ஆணையமாகும். இந்த ஆணையத்தின் பரிந்துரைகளுக்குப் பின்னர், 1957 ஆகஸ்டு 31-ஆம் தேதி பிரித்தானியரிடம் இருந்து மலாயா விடுதலை பெற்றது.  
மலாயா ஆட்சி முறை பிரித்தானிய முறையைப் பின்பற்றியது. இந்த முறை ஓர் ஈரவை நாடாளுமன்றம் ஆகும். மக்களால் நேரடியாக தேர்ந்தெடுக்கப்பட்டது ஓர் அவை; அதற்கு மக்களவை என்று பெயர். மற்ற ஓர் அவையான மேலவைக்கு வரையறுக்கப்பட்ட அதிகாரங்கள் உள்ளன. மேலவையின் சில உறுப்பினர்கள் நாட்டின் பேரரசரால் நியமிக்கப்படுகிறார்கள்.
# மலேசிய நாடாளுமன்றம்

## வரலாறு

### மலேசிய அரசியலமைப்பு

1959-ஆம் ஆண்டு வரை மலாயாவின் சட்டமன்ற அமைப்பாக மலாயா கூட்டமைப்பின் சட்டமன்றம் தொடர்ந்து செயல்பட மலேசிய அரசியலமைப்பு அதிகாரம் வழங்கியது. பின்னர் 1959-இல், விடுதலைக்குப் பிந்தைய முதல் பொதுத் தேர்தல் நடத்தப்பட்டது. மலாயாவின் முதல் நாடாளுமன்றம் மக்களால் தேர்ந்தெடுக்கப்பட்ட உறுப்பினர்களைக் கொண்டிருந்தது.  
மலாயாவின் முதல் நாடாளுமன்றக் கூட்டம், 1959 செப்டம்பர் மாதம், மலாயா கூட்டமைப்பு மாநிலங்களின் தன்னார்வப் படையின் தலைமையக கட்டிடத்தில் (*Federated Malay States Volunteer Force*) கூடியது. அந்தக் கட்டிடம் அப்போது மேக்சுவெல் சாலையில் ஒரு குன்றின் உச்சியில் இருந்தது. தற்போது அந்தச் சாலை துன் இசுமாயில் சாலை என்று அழைக்கப்படுகிறது. மேலவை கீழே இருந்த தரை தளத்தின் மண்டபத்தில் கூடியது. மக்களவை முதல் தளத்தில் உள்ள மண்டபத்தில் கூடியது.
# மலேசிய நாடாளுமன்றம்

## புதிய நாடாளுமன்ற கட்டிடம்

மலேசியாவின் முதல் பிரதமர் துங்கு அப்துல் ரகுமான், 1959 டிசம்பரில் புதிய நாடாளுமன்ற கட்டிடத்தைக் கட்ட பரிந்துரைத்தார். கட்டிடத்தின் கட்டுமானத்திற்கு RM 18 மில்லியன் செலவானது. செப்டம்பர் 1962-இல் கட்டுமானம் தொடங்கியது.  
18 மாடிகள் கொண்ட நாடாளுமன்றக் கட்டிடத்தில், இரு அவைகளுக்கும் மூன்று மாடிகள் ஒதுக்கப்பட்டன. மற்ற மாடிகளில் அமைச்சர்கள் மற்றும் நாடாளுமன்ற உறுப்பினர்களின் அலுவலகங்களுக்கு ஒதுக்கப்பட்டன.  
புதிய நாடாளுமன்றக் கட்டிடத்தின் திறப்பு விழா; மலேசியாவின் மூன்றாவது மலேசியப் பேரரசர் துவாங்கு சையத் புத்ரா இப்னி அல்மர்கூம் சையத் அசன் சமாலுல்லைல் அவர்களால், 21 நவம்பர் 1963 அன்று நடைபெற்றது.
# மலேசிய நாடாளுமன்றம்

## 2023-ஆம் ஆண்டு நாடாளுமன்ற அமைப்பு

**| ↓**  
| <span></span> | <span></span> |  |  |  |
| --- | --- | --- | --- | --- |
| <span></span> | <span></span> | <span></span> | <span></span> | <span></span> |
| } |  |  |  |  |  
**| ↓**  
| <span></span> | <span></span> | <span></span> |  |  |  |  |
| --- | --- | --- | --- | --- | --- | --- |
| <span></span> | <span></span> | <span></span> | <span></span> | <span></span> | <span></span> | <span></span> |
| } |  |  |  |  |  |  |
# கொய்யா (மரம்)

**கொய்யா** (*Psidium guajava*, *common guava*) இது இலகுவாக பூச்சிகளால், பொதுவாக தேனீக்களினால் மகரந்தச் சேர்க்கைக்கு உள்ளாகிவிடும்.
# கொய்யா (மரம்)

## மரம்

இறைச்சியைப் புகைக்க கொய்யா மரம் ஹவாயில் பொதுவாகப் பயன்படுத்தப்படுகிறது. இதன் மரம் பூச்சிகள், பங்கசுத்தாக்கங்களில் இருந்து தடுப்பான விளங்குகிறது. காய்ந்த அடர்த்தியுள்ள 670&nbsp;kg/m3 உள்ள மரம் நையீரியாவில் கூரை வளையாகப் பயன்படுத்தப்படுகிறது.
# கொய்யா (மரம்)

## வெளி இணைப்பு

- Guava: a nutritious tropical fruit
# கால்சியம் சயனமைடு

## தயாரிப்பு

கால்சியம் கார்பைடில் இருந்து கால்சியம் சயனமைடு தயாரிக்கப்படுகிறது. கார்பைடு தூளை மின்னுலையில் இட்டு பலமணி நேரம் நைட்ரசன் வாயுவைச் செலுத்தியபடி சுமார் 1000 பாகை செ வெப்பநிலைக்கு சூடாக்கினால் கால்சியம் சயனமைடு கிடைக்கிறது. விளைபொருளை சூழல் வெப்பநிலைக்கு குளிரவைத்து வினையில் ஈடுபடாமல் எஞ்சியிருக்கும் கார்பைடு தண்ணீர் மூலமாக எச்சரிக்கையுடன் வெளியேற்றப்படுகிறது.  
:CaC<sub>2</sub> + N<sub>2</sub> → CaCN<sub>2</sub> + C (ΔHƒ°= –69.0 kcal/mol at 25 °C)  
இவ்வினை பெரிய எஃகு கொள்கலன்களில் மேற்கொள்ளப்படுகிறது. மின்னேற்றம் பெற்ற கார்பன் வினைப்படுபொருள்களை சிவக்கும் அளவிற்கு சூடாக்குகிறது. வளிமண்டல அழுத்தம் 2 என்ற அளவில் நைட்ரசன் வாயு உட்செலுத்தப்படுகிறது.  
R3m இடக்குழு மற்றும் a = 3.67, c = 14.85 (.10−1 nm) என்ற சட்டகமாறிலி மதிப்புகளுடன் கால்சியம் சயனமைடு அறுங்கோண வடிவத்தில் படிகமாகிறது.
# கால்சியம் சயனமைடு

## பயன்கள்

விவசாயத்தில் உரமாகப் பயன்படுவதுதான் கால்சியம் சயனமைடின் முக்கியமான பயனாகும்.. இது நீருடன் சேர்ந்து சிதைவடைந்து அமோனியாவை வெளியேற்றுகிறது  
: CaCN<sub>2</sub> + 3 H<sub>2</sub>O → 2 NH<sub>3</sub> + CaCO<sub>3</sub>  
சோடியம் கார்பனேட்டுடன் இணைத்து சோடியம் சயனைடு தயாரிக்கவும் கால்சியம் சயனமைடு உதவுகிறது.
: CaCN<sub>2</sub> + Na<sub>2</sub>CO<sub>3</sub> + 2C → 2 NaCN + CaO + 2CO  
தங்கச் சுரங்கத்தில் சயனைடு செயல்முறையில் இச்சோடியம் சயனைடு பயன்படுத்தப்படுகிறது. மேலும் இது கால்சியம் சயனைடு மற்றும் மெலாமைன் முதலியனவற்றைத் தயாரிக்கவும் பயன்படுகிறது.  
கால்சியம் சயனமைடை நீராற்பகுத்தல் வினைக்கு உட்படுத்தினால் சயனமைடு உருவாகிறது.  
:CaCN<sub>2</sub> + H<sub>2</sub>O + CO<sub>2</sub> → CaCO<sub>3</sub> + H<sub>2</sub>NCN  
இவ்வேதி மாற்றம் பெரும்பாலும் நீர்மக் குழம்பு நிலையிலேயே நிகழ்த்தப்படுகிறது. ஆதலால் வர்த்தகத்திலும் இது நீர்த்த கரைசலாகவே விற்பனை செய்யப்படுகிறது.  
கார்பன் டை ஆக்சைடு முன்னிலையில் . கால்சியம் சயனமைடுடன் ஐதரசன் சல்பைடைச் சேர்த்து வினை புரிய வைப்பதால் தையோ யூரியா தயாரிக்கலாம்.  
எஃகு தயாரிப்பின் போது எஃகுடன் நைட்ரசனைச் சேர்த்து உலோகக் கலவை தயாரிக்கும் வினையிலும் கால்சியம் சயனமைடு உதவுகிறது
# நீர்க்குமளி

**நீர்க்குமளி**, **சம்பு** அல்லது **ஜம்பு** (தாவர வகைப்பாடு : *Syzygium samarangense*; *Jambu*) என்பது பெரும் சுந்தா தீவுகள், மலாய் தீபகற்பம், அந்தமான் நிக்கோபார் தீவுகள் ஆகிய இடங்களை தாயகமாகக் கொண்டதும், தற்போது பரவலாக பல வெப்ப வலயங்களில் பயிரிடப்படும், "மிர்டாகே" இன தாவரமாகும்.
# நீர்க்குமளி

## வெளி இணைப்பு

-
# வார்ப்புரு:Malaysian general election parliament results, 2013

*'மலேசியாவில் 2013 மே 5 இல் நடந்த *மக்களவைத்'' தேர்தல் முடிவுகள்
|-
! colspan=4 | கட்சி (கூட்டணி)
! |வாக்குகள்
! |வாக்கு %
! |இடங்கள்
! |வாக்கு %
! |+/–
|-
|-
| |
| | தேசிய முன்னணி||BN||**5,237,699**||**47.38**||**133**||**59.91**||**7***
|-
| |
| |<span>அம்னோ||UMNO||3,252,484||29.42||88||39.64||9
|-
| |
| |<span>மலேசிய சீனர் சங்கம்||MCA||867,851||7.85||7||3.15||8
|-
| |
| |<span>மலேசிய இந்திய காங்கிரசு||MIC||286,629||2.59||4||1.80||1
|-
| |
| |<span>ஐக்கிய பாரம்பரிய பூமிபுத்ரா கட்சி||PBB||232,390||2.10||14||6.31||
|-
| |
| |<span>மலேசிய மக்கள் இயக்கக் கட்சி||Gerakan||191,019||1.73||1||0.45||1
|-
| |
| |<span>சரவாக் ஐக்கிய மக்கள் கட்சி||SUPP||133,603||1.21||1||0.45||5
|-
| |
| |<span>ஐக்கிய சபா கட்சி||PBS||74,959||0.68||4||1.80||1
|-
| |
| |<span>சரவாக் மக்கள் கட்சி||PRS||59,540||0.54||6||2.70||
|-
| |
| |<span>சரவாக் முற்போக்கு ஜனநாயக கட்சி||SPDP||55,505||0.50||4||1.80||
|-
| |
| |<span>ஐக்கிய பாசோக்மோமோகான் கடாசான் மூருட் அமைப்பு||UPKO||53,584||0.48||3||1.35||1
|-
| |
| |<span>Liberal Democratic Party||LDP||13,138||0.12||0||0.00||1
|-
| |
| |<span>ஐக்கிய சபா மக்கள் கட்சி||PBRS||9,467||0.09||1||0.45||
|-
| |
| |<span>மக்கள் முற்போக்குக் கட்சி||PPP||7,530||0.07||0||0.00||
|-
|-
| |
| | மக்கள் கூட்டணி||PR||**5,623,984**||**50.87**||**89**||**40.09**||**7**
|-
| |
| |<span>மக்கள் நீதிக் கட்சி||PKR||2,254,328||20.39||30||13.51||1
|-
| |
| |<span>ஜனநாயக செயல் கட்சி||DAP||1,736,267||15.71||38||17.12||10
|-
| |
| |<span>மலேசிய இஸ்லாமிய கட்சி||PAS||1,633,389||14.78||21||9.46||2
|-
| |
| |மாநில சீர்திருத்தக் கட்சி||STAR||45,386||0.41||0||0.00||
|-
| |
| |அகில மலேசிய இஸ்லாமிய முன்னணி||Berjasa||31,835||0.29||0||0.00||
|-
| |
| |சரவாக் தொழிலாளர் கட்சி||SWP||15,630||0.14||0||0.00||
|-
| |
| |சபா முற்போக்கு கட்சி||SAPP||10,099||0.09||0||0.00||2
|-
| |
| |Love Malaysia Party||PCM||2,129||0.02||0||0.00||
|-
| |
| |மலேசிய மக்கள் பொதுநலக் கட்சி||KITA||623||0.01||0||0.00||
|-
| |
| |மலேசிய ஐக்கிய மக்கள் கட்சி||பெர்சமா||257||0.00||0||0.00||
|-
| |
| |சுயேட்சைகள்||IND||86,935||0.79||0||0.00||
|-
| |செல்லுபடியான வாக்குகள்||11,054,577|||
|-
| |பழுதடைந்த வாக்குகள்|202,570
|-
| |**மொத்த வாக்குகள்** (84.84%)||**11,257,147**||**100.0**||**222**||**100.0**||
|-
| |வாக்களிக்காதோர்||2,010,855|||
|-
| |**பதிவு செய்த வாக்காளர்கள்**||**13,268,002**
|-
| |சாதாரண வாக்காளர்கள்||12,885,434
|-
| |தொடக்க வாக்காளர்கள்||235,826
|-
| |அஞ்சல் வாக்குகள்||146,742
|-
| |**வாக்கு வயது** (21 இற்கும் மேற்பட்டோர்)||**17,883,697**
|-
| |**மலேசிய மக்கள் தொகை**||**29,628,392**
|-
| colspan=9 |
மூலம்: Election Commission of Malaysia  
மூலம்: Nohlen et al.
|}
# சோபியா அஷ்ரப்

**சோபியா அஷ்ரப்** (*Sofia Ashraf*) என்பவர் இந்திய ராப் இசைப் பாடகர் ஆவார். போபால் விஷக் கழிவுகள், கொடைக்கானல் பாதரசக் கழிவுகள் உள்ளிட்ட சமூகப் பிரச்சனைகளைப் பேசுகிற ஆக்கங்கள் இவருடையவை. சோபியா ஓகில்வி & மேதர் என்ற பன்னாட்டு விளம்பர நிறுவனத்தில் படைப்பூக்க மேற்பார்வையாளராகப் பணிபுரிந்தவர்.
# சோபியா அஷ்ரப்

## பிறப்பும் வளர்ப்பும்

சோபியா அஷ்ரப் தமிழ்நாட்டில் சென்னையில் பிறந்து வளர்ந்தவர்.
# சோபியா அஷ்ரப்

## பணிகளும் படைப்பும்

### "விடாது கொடைக்கானல்" பாடல்

ஜூலை 2015-இல் இவர் வெளியிட்ட "விடாது கொடைக்கானல்" (Kodaikanal Won’t) என்ற இசைப்பாடல் மிகுந்த கவனம் பெற்றது. நிக்கி மினாஜின் புகழ்பெற்ற அனகோண்டா பாடலைப் பகடிசெய்து எடுக்கப்பட்ட இந்தப் பாடல் யுனிலிவர் நிறுவனத்தின் தலைமை செயல் அலுவலரே உடனடியாகப் பதிலளிக்கும் கட்டாயத்தை ஏற்படுத்தியது. கொடைக்கானலில் செயல்பட்டு வந்த, யுனிலிவர் நிறுவனத்துக்குச் சொந்தமான வெப்பமானி தயாரிக்கும் ஆலையின் பாதரசக்கழிவு பிரச்சனை குறித்த உலகளாவிய கவனத்தை ஈர்த்தது.  
யுனிலிவர் குழுமத்தின் இந்தியத் துணைநிறுவனமான இந்துஸ்தான் யுனிலிவருக்குச் சொந்தமான அந்த ஆலை கொடைக்கானலில் 1983-ம் ஆண்டு தொடங்கப்பட்டது. அந்நிறுவனம் போதிய பாதுகாப்பு உபகரணங்களின்றி வெறும் கையால் பாதரசத்தைக் கையாளுவது உட்பட பல ஆபத்தான பணிகளை தன் ஊழியர்களை மேற்கொள்ள வைத்ததாகவும், அதனால் அவர்கள் பல்வேறு நோய் பாதிப்புகளுக்கும், உயிரிழப்புக்கும் ஆளாகி வந்ததாகவும் எழுந்த குற்றச்சாட்டுகளையும், போராட்டங்களையும் தொடர்ந்து 2001-ம் ஆண்டு இழுத்து மூடப்பட்டது. மூடப்பட்ட தொழிற்சாலையில் இருந்த 50 டன் பாதரச கழிவுகள் கொடைக்கானல் நட்சத்திர வடிவ ஏரி, பேரிஜம் ஏரி போன்ற நீர்நிலைகளிலும், வனப்பகுதிகளிலும் கொட்டப்பட்டுள்ளதாகவும், ஆலை வளாகத்திலும் பாதரச கழிவுகள் அகற்றப்படாமல் உள்ளதாகவும் குற்றச்சாட்டுகள் நீடித்துவரும் நிலையில் பாதிக்கப்பட்ட மக்களுக்கு போதிய இழப்பீடு வழங்கக் கோரி, லண்டனில் உள்ள சிறப்பு நீதிமன்றத்தில் வழக்குத் தொடரப்பட்டுள்ளது. இப்பிரச்சனை குறித்த விழிப்புணர்வை ஏற்படுத்தும் வகையில் சூழலியாலாளர் நித்தியானந்த் ஜெயராமன் உள்ளிட்டவர்கள் செயலாற்றும் அரசுசாரா தொண்டு நிறுவனமான 'வெட்டிவேர்' கூட்டமைப்பின் சார்பில் "விடாது கொடைக்கானல்" பாடல் ஒரே நாளில் படமாக்கப்பட்டது.
# சோபியா அஷ்ரப்

## பணிகளும் படைப்பும்

### திரைப்படங்களில்

மரியான் படத்தில் வரும் 'சோனாப்பரியா' பாடல், இனிமே இப்படித்தான் படத்தில் வரும் 'அட அத்தனை அழகையும் ஒண்ணாக்கி' உள்ளிட்ட திரைப்படப் பாடல்களில் பங்கேற்றிருக்கிறார் .
# சோபியா அஷ்ரப்

## பணிகளும் படைப்பும்

### பிற

ஹிப் ஹாப் தமிழன் குழுவின் "கிளப்புல, மப்புல" பாடல் பெண்களை மட்டுமல்லாது ராப் இசையையுமே இழிவுபடுத்துவதாக உள்ளதென்று கூறி அதற்குப் போட்டியாக தனது "பீட்டர் காபி" இசைக்குழு மூலம் ஒரு வலைதளப் போராட்ட காணொளித் தொகுப்பை வெளியிட்டார்.
# சாந்த்ராகாச்சி தொடருந்து நிலையம்

**சாந்த்ராகாச்சி சந்திப்பு**, இந்திய ரயில்வேயின் தென்கிழக்கு மண்டலத்துக்கு உட்பட்டது. இது மேற்கு வங்காளத்தில் உள்ள சாந்த்ராகாச்சியில் உள்ளது.
# சாந்த்ராகாச்சி தொடருந்து நிலையம்

## வண்டிகள்

இந்த சந்திப்பில் நின்று செல்லும் வண்டிகள்:
- 18010 சாந்த்ராகாச்சி விரைவுவண்டி
- 18009 அஜ்மேர் விரைவுவண்டி
- 12840 ஹவுரா மெயில்
- 12864 ஹவுரா விரைவுவண்டி
- 12842 கோரமண்டல விரைவுத் தொடர்வண்டி
- 12859 கீதாஞ்சலி எக்ஸ்பிரஸ்
- 22808 சென்னை - சாந்திரகாச்சி அதிவிரைவு வண்டி
# பேகம்பேட்டை தொடருந்து நிலையம்

பேகம்பேட்டை தொடருந்து நிலையம், இந்தியாவின் ஐதராபாத் நகரத்தில் அமைந்துள்ளது. அமீர்ப்பேட்டை, கிரீன்லேண்ட்ஸ், சோமாஜிகுடா போன்ற பகுதிகளுக்கு அருகில் உள்ளது.
# பேகம்பேட்டை தொடருந்து நிலையம்

## தொடர்வண்டிகள்

இந்த வழியாக செல்லும் வண்டிகள்:
# பேகம்பேட்டை தொடருந்து நிலையம்

## தொடர்வண்டிகள்

### அதிவிரைவுவண்டிகள்

- 12025/26 சிகிந்தராபாத் - புனே சதாப்தி விரைவுவண்டி
- 12591/92 கோரக்பூர் - பெங்களூர் சிட்டி விரைவுவண்டி
- 12701/02 ஐதராபாத் - மும்பை சிஎஸ்டி உசேன் சாகர் விரைவுவண்டி
- 12735/36 சிகிந்த்ராபாத் - யஸ்வந்தபூர் கரீப் ரத் விரைவுவண்டி
- 12747/48 விகாராபாத் - குண்டூர் பல்நாடு விரைவுவண்டி
# பேகம்பேட்டை தொடருந்து நிலையம்

## தொடர்வண்டிகள்

### விரைவுவண்டிகள்

- 11019/20 புவனேஸ்வர் - மும்பை சிஎஸ்டி கோணார்க் விரைவுவண்டி
- 17001/02 சிகந்தராபாத்- சீரடி விரைவுவண்டி
- 17003/04 ஐதராபாத் - கோல்ஹாபூர் விரைவுவண்டி
- 17009/10 ஐதராபாத் - பீதர் இண்டர்சிட்டி விரைவுவண்டி
- 17013/14 ஐதராபாத் - புனே விரைவுவண்டி
- 17017/18 ராஜ்கோட் சிகிந்தராபாத் விரைவுவண்டி
- 17031/32 ஐதராபாத் - மும்பை சிஎஸ்டி விரைவுவண்டி
- 17205/06 காக்கிநாடா - சீரடி விரைவுவண்டி
- 17207/08 விஜயவாடா - சிரடி விரைவுவண்டி
- 17429/30 ஐதராபாத் - திருப்பதி ராயலசீமா விரைவுவண்டி
- 19201/02 சிகந்தராபாத் - போர்பந்தர் விரைவுவண்டி
# பேகம்பேட்டை தொடருந்து நிலையம்

## தொடர்வண்டிகள்

### பயணியர் வண்டிகள்

- 57129/30 ஐதராபாத் - பீஜாப்பூர் - பொல்லாரம் பயணியர் வண்டி
- 57155/56 ஐதராபாத் - குல்பர்கா பயணியர் வண்டி
- 57517/18 ஐதராபாத் - தாண்டூர் பயணியர் வண்டி
- 57547/48 ஐதராபாத் - பூர்ணா பயணியர் வண்டி
- 57549/50 ஐதராபாத் - ஔரங்காபாத் பயணியர் வண்டி
- 57605/06 சிகந்தராபாத் - விகாராபாத் பயணியர் வண்டி
- 57659/60 பலக்நாமா - ஷோலாபூர் / குல்பர்கா பயணியர் வண்டி
# ஈறு அழற்சி

**ஈறு அழற்சி** (Gingivitis) என்பது பல் ஈறுகளில் அழற்சியை ஏற்படுத்தும், திசுக்களில் அழிவை ஏற்படுத்தாத பல்முரசு நோயாகும். பொதுவாக ஈறு அழற்சியானது பற்களின் மேற்பரப்பில் படியும் பாக்டீரிய நுண்ணுயிர் படலங்களுக்கெதிராக (பற்காரை) விளையும் எதிர்வினைகளால் ஏற்படுவதாகும். இதைப் பற்படலத்தினால் தூண்டப்பட்ட ஈறு அழற்சி எனலாம். ஈறு அழற்சி நிலை மீளாமாற்றமல்ல. நல்ல வாய் சுகாதார முறைகளைப் பின்பற்றுவதன் மூலம் ஈறு அழற்சியிலிருந்து விடுபடலாம். என்றாலும், சிகிச்சையளிக்காவிட்டாலோ, அழற்சியினைக் கட்டுபடுத்தப்படாமல் இருந்தாலோ பல்திசு அழிவை ஏற்படுத்தி, பற்குழி எலும்பை உறிஞ்சும் பல்சூழ்திசு அழற்சியாக (Periodontitis) இது மாறி பல் இழப்பை ஏற்படுத்தும் நிலை ஏற்பட்டுவிடும்.  
சில மனிதர்களில் அல்லது பல்லின் சிலப் பகுதிகளில் ஈறு அழற்சியானது பல்சூழ்திசு அழற்சியாக எப்போதும் மாறுவது கிடையாது. எனினும், ஈறு அழற்சி எப்போதும் பல்சூழ்திசு அழற்சி வருவதற்கு முன் ஏற்படுகின்றது என்று ஆய்வுத் தரவுகள் குறிப்பிடுகின்றன.
# புரி தொடருந்து நிலையம்

**புரி தொடருந்து நிலையம்**, இந்திய மாநிலமான ஒடிசாவின் புரியில் உள்ளது. இங்கு நாள்தோறும் 92 தொடர்வண்டிகள் வந்து செல்கின்றன. ஒவ்வொரு நாளும் ஏறத்தாழ 138,000 பயணிகள் வந்து செல்கின்றனர்.  
அதிக மக்கள் பயன்படுத்தும் முதன்மையான 100 தொடர்வண்டி நிலையங்களில் இதுவும் ஒன்று.
# புரி தொடருந்து நிலையம்

## தொடர்வண்டிகள்

இங்கு நின்று செல்லும் வண்டிகளில் சில
- புரி ராவுர்கேலா பயணியர் வண்டி
- புரி பிகானேர் விரைவுவண்டி
- 18477 கலிங்கா - உத்கள் விரைவுவண்டி
- 08401 புரி - சாந்த்ராகாச்சி விரைவுவண்டி
- 12801 புருஷோத்தம் அதிவிரைவுவண்டி
- 18410 ஸ்ரீ ஜகன்னாதர் விரைவுவண்டி
# மலேசிய மேலவை

**மேலவை** (*Senate*) அல்லது **டேவான் நெகாரா** (*Dewan Negara*, மலாய் மொழியில் *தேசியப் பேரவை*) என்பது ஈரவைகளைக் கொண்ட மலேசிய நாடாளுமன்றத்தின் மேலவை ஆகும். மற்றையது டேவான் ராக்யாட் அல்லது கீழவை அல்லது மக்களவை என அழைக்கப்படுகிறது.  
70 உறுப்பினர்களைக் கொண்ட மேலவையில், மாநிலம் ஒவ்வொன்றிலும் இருந்தும் இருவராக 26 பேர் தேர்ந்தெடுக்கப்படுகின்றனர். இவர்களை விட 44 பேர் மன்னரால் நியமிக்கப்படுகின்றனர். இவர்களில் நால்வர் கூட்டாட்சிப் பகுதிகளில் இருந்து தேர்தெடுக்கப்படுகின்றனர்.  
இரு அவைகளும் தலைநகர் கோலாலம்பூரில் உள்ள நாடாளுமன்ற வளாகத்தில் கூடுகின்றன. கீழவையான மக்களவையில் சமர்ப்பிக்கப்படும் சட்டமூலங்கள் மேலவையினால் மறு ஆய்வு செய்யப்படுகின்றன. இரண்டு அவைகளாலும் ஏற்றுக் கொள்ளப்படும் சட்டமூலங்கள் மன்னரின் ஒப்புதலுக்கு அனுப்பப்படும். ஆனாலும், சட்டமூலம் ஒன்று மேலவையினால் ஏற்றுக் கொள்ளப்படாத பட்சத்தில், அச்சட்டமூலம் ஓராண்டுக்குப் பின்னரே மன்னருக்கு சமர்ப்பிக்கப்படும்.
# மலேசிய மேலவை

## தற்போதைய நிலை

2015 சூலை 29 இன் படி அரசியல் கட்சிகள் வாரியாக மேலவை உறுப்பினர்கள் வருமாறு::
| கட்சிகள்/கூட்டணி | சட்டமன்றங்களினால்
தேர்தெடுக்கப்பட்டோர் | மன்னரால்
நியமிக்கப்பட்டோர் | மொத்த இடங்கள் |  |
| --- | --- | --- | --- | --- |
| align= தேசிய முன்னணி
(BN): | 19 | 36 | 55 |  |
| align=<span>அம்னோ
<span>(UMNO) | 11 | 20 | 31 |  |
| align=<span>மலேசிய சீனர் சங்கம்
<span>(MCA) | 5 | 5 | 10 |  |
| align=<span>மலேசிய இந்திய காங்கிரசு
<span>(MIC) | 0 | 5 | 5 |  |
| align=<span>ஐக்கிய பாரம்பரிய பூமிபுத்ரா கட்சி
<span>(PBB) | 2 | 0 | 2 |  |
| align=<span>மலேசிய மக்கள் இயக்கக் கட்சி
<span>(Gerakan) | 0 | 1 | 1 |  |
| align=<span>தாராண்மைவாத சனநாயகக் கட்சி
<span>(LDP) | 0 | 1 | 1 |  |
| align=<span>ஐக்கிய சபா கட்சி
<span>(PBS) | 0 | 1 | 1 |  |
| <span>மக்கள் முற்போக்குக் கட்சி
<span>(PPP) | 0 | 1 | 1 |  |
| <span>சரவாக் மக்கள் கட்சி
<span>(PRS) | 0 | 1 | 1 |  |
| <span>சரவாக் ஐக்கிய மக்கள் கட்சி
<span>(SUPP) | 0 | 1 | 1 |  |
| <span>ஐக்கிய பாசோக்மோமோகான் கடாசான் மூருட் அமைப்பு
<span>(UPKO) | 1 | 0 | 1 |  |
| align=ஜனநாயக செயல் கட்சி
<span>(DAP) | 2 | 0 | 2 |  |
| align=மலேசிய இஸ்லாமிய கட்சி
<span>(PAS) | 2 | 0 | 2 |  |
| align=மக்கள் நீதிக் கட்சி
<span>(PKR) | 2 | 0 | 2 |  |
| align=மலேசிய இந்திய முசுலிம் காங்கிரசு
(KIMMA) | 0 | 1 | 1 |  |
| align=மலேசிய இந்திய ஐக்கியக் கட்சி
(MIUP) | 0 | 1 | 1 |  |
| align=சுயேட்சை
(IND) | 0 | 4 | 4 |  |
| 'மேலவை உறுப்பினர்களின் தற்போதைய எண்ணிக்கை''' | **25** | **42** | **67** |  |
| align= வெற்றிடங்கள் | 1 | 2 | 3 |  |
| 'மேலவையின் மொத்த இடங்கள்''' | **26** | **44** | **70** | } |
# பொட்டாசியம் புளோரைடு

**பொட்டாசியம் புளோரைடு** *(Potassium fluoride)* என்பது KF என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். தயாரிப்பு பயன்பாடுகளுக்காகவும் , வேதியியலுக்காகவும் புளோரைடு அயனிகளை வழங்கக்கூடிய மூலச் சேர்மங்களில் ஐதரசன் புளோரைடுக்கு அடுத்ததாக நிற்பது பொட்டாசியம் புளோரைடு ஆகும். கார ஆலைடான இச்சேர்மம் இயற்கையில் அரிய கனிமமாக விளங்கும் கார்பபைட் வடிவில் கிடைக்கிறது. பொட்டாசியம் புளோரைடு கரைசல்கள் கரையக்கூடிய புளோரோ சிலிக்கேட்டுகளை உருவாக்கும் என்பதால் அவை கண்ணாடியை அரிக்கும் தன்மை கொண்டுள்ளன. ஐதரசன் புளோரைடு பொட்டாசியம் புளோரைடை விட வினைத்திறன் மிக்கது ஆகும்.
# பொட்டாசியம் புளோரைடு

## தயாரிப்பு

பொட்டாசியம் கார்பனேட்டை அதிக அளவு ஐதரோ புளோரிக் அமிலத்தில் கரைத்தால் பொட்டாசியம் இருபுளோரைடு கரைசல் கிடைக்கிறது. இக்கரைசலை ஆவியாக்கினால் பொட்டாசியம் இருபுளோரைடு படிகங்கள் தோன்றுகின்றன. இப்படிகங்களை சூடாக்குவதால் பொட்டாசியம் புளோரைடு உருவாகிறது.  
: K<sub>2</sub>CO<sub>3</sub> + 4HF → 2KHF<sub>2</sub> + CO<sub>2</sub>↑ + H<sub>2</sub>O
: KHF<sub>2</sub> → KF + HF↑  
இவ்வுப்பைத் தயாரிக்க கண்ணாடி அல்லது பீங்கான் பாத்திரங்கள் பயன்படுத்தக்கூடாது. ஐதரசன் புளோரைடு தயாரிப்பது போல வெப்பம் தாங்கும் நெகிழிகள் அல்லது பிளாட்டினம் கலன்கள் பயன்படுத்த வேண்டும். ஏனெனில் பொட்டாசியம் புளோரைடு கண்ணாடி பீங்கான் முதலியவற்றை அரிக்கும் தன்மை கொண்டது ஆகும்.
# பொட்டாசியம் புளோரைடு

## பயன்கள்

கரிம வேதியியலில், குளோரோகார்பன்களை புளோரோகார்பன்களாக மாற்றும் வினைகளில் பொட்டாசியம் புளோரைடு பயன்படுகிறது. இவ்வினை பிங்கெல்சிடெய்ன் வினை எனப்படுகிறது. இவ்வகை வினைகளில் பொதுவாக இருமெத்தில் பார்மமைடு, எத்திலீன் கிளைக்கால் மற்றும் இருமெத்தில் சல்பாக்சைடு போன்ற முனைவுக் கரைப்பான்கள் மட்டுமே பயன்படுத்தப்படும்.
# பொட்டாசியம் புளோரைடு

## முன்பாதுகாப்பு

புளோரைடு அயனிகளை வழங்கும் மற்ற மூலங்கள் போலவே பொட்டாசியம் புளோரைடும் நச்சுத் தன்மை வாய்ந்ததாகும். மனிதர்களுக்கான இதனுடைய கொல்லும் அளவு குறைவாக இருந்தாலும் இது நச்சுப்பொருளாகவே கருதப்படுகிறது. இதை உட்கொள்வதும் சுவாசிப்பதும் மிகுந்த தீங்கு விளைவிக்கும் செயல்களாகும். தோலின்மீது பட நேர்ந்தால் கடுமையான தீப்புண்களை உருவாக்கும்.
# பட்னா சந்திப்பு

**பட்னா சந்திப்பு**, (*PNBE*), பீகாரின் பட்னா மாவட்டத்தில் உள்ள பட்னாவில் உள்ளது. இங்கு பத்து நடைமேடைகள் உள்ளன.
# பட்னா சந்திப்பு

## தொடர்வண்டிகள்

- 22424 புது தில்லி - திப்ருகர் ராஜ்தானி எக்ஸ்பிரஸ்
- 19049 பாந்திரா - பட்னா விரைவுவண்டி
- 12306 புது தில்லி - ஹவுரா ராஜ்தானி எக்ஸ்பிரஸ்
- 12351 ஹவுரா - தானாபூர் விரைவுவண்டி
- 16359 எர்ணாகுளம் - பட்னா விரைவுவண்டி
- 15281 கோசி விரைவுவண்டி
- 18622 பாடலிபுத்ரா விரைவுவண்டி
- 15713 கட்டிஹார் - பட்னா இன்டர்சிட்டி விரைவுவண்டி
- 14055 பிரம்மபுத்ரா மெயில்
# பட்னா சந்திப்பு

## மேலும் பார்க்க

- பட்னா மெட்ரோ
# பாலகோகுலம்

**பாலகோகுலம்** (Balagokulam) என்பது சிறுவர்களுக்கான அமைப்பாகும். பாலகோகுலம் 1970ஆம் ஆண்டில் இந்தியாவின் கேரள மாநிலத்தில் துவக்கப்பட்டது. ராஷ்டிரிய சுயம்சேவாக் சங்கத்தின் துணை அமைப்பாக செயல்படுகிறது. இவ்வமைப்பு 1981இல் கேரளத்தில் பதிவு செய்யப்பட்டு, பின் இந்தியா முழுவதும் சிறுவர்-சிறுமியர்களிடையே இந்து சமய கலாசாரத்தை பரப்பும் அமைப்பாக செயல்படுகிறது. இவ்வியக்கத்தின் கிளைகள் ஐக்கிய ராச்சியத்திலும் செயல்படுகிறது.  
பாலகோகுலத்தின் குறிகோளுரை *எல்லோரும் சந்தோஷமாக இருக்க வேண்டும்* என்பதே.
# நீரகவழல்

**நீரகவழல்** அல்லது **சிறுநீரக அழற்சி** (Nephritis) என்பது சிறுநீரகங்களில் ஏற்படும் அழற்சியைக் குறிக்கிறது. இந்நோயில், திரணை (Glomerulus), நுண்குழல்கள், இவற்றைச் சுற்றியுள்ள இடைத்திசுக்கள் உட்படுத்தப்பட்டிருக்கலாம்.
# நீரகவழல்

## தொடர்புடைய மருத்துவச் சீர்கேடுகள்

### வகைகள்

- திரணை நீரகவழல் (glomerulonephritis) திரணையில் ஏற்படும் அழற்சியைக் குறிக்கிறது. சிறுநீரக அழற்சி என்று கூறும்போது திரணை நீரகவழல் என்பதைக் குறிப்பதாக ஆதாரங்களின் அடிப்படையிலில்லாது சாதாரணமாகக் கருதப்படுகிறது.
- இடைத்திசு நீரகவழல் அல்லது நுண்குழல் இடைத்திசு நீரகவழல் (tubulo-interstitial nephritis) சிறுநீரக நுண்குழல்களுக்கிடையே உள்ள இடைவெளியில் ஏற்படும் அழற்சியைக் குறிக்கிறது.
# நீரகவழல்

## தொடர்புடைய மருத்துவச் சீர்கேடுகள்

### காரணங்கள்

நோய்த்தொற்றுகள், நஞ்சுகள், முக்கியமாக முதன்மையான உறுப்புகளைத் தாக்கும் தன்னெதிர்ப்பு நோய்கள் நீரகவழல் நோய்க்குக் காரணமாக அமைகின்றன
# தேசி

**தேசி** (*Citrus × aurantiifolia*) என்பது கிச்சிலி கலப்பின தாவரமாகும். இது *சிட்ரஸ் மிக்ராந்தா* x *சிட்ரஸ் x மெடிகா* ஆகிய இனங்களினால் உருவாக இதன் காய்கள் உருண்டையாக 2.5–5&nbsp;செ.மீ விட்டம் கொண்டிருக்கும். பழுத்ததும் மஞ்சள் நிறமுடைய இது காயாக இருக்கும்போது பச்சை நிறத்தில் இருக்கும். இக்காய்கள் சந்தைப்படுத்துவதற்காக பறிக்கப்படுகின்றன.
# இலித்தியம் அயோடேட்டு

**இலித்தியம் அயோடேட்டு** *(Lithium iodate*) LiIO<sub>3</sub> என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். நேரியல் சாராப் படிகம், ஒலி-ஒளி மற்றும் அழுத்த மின்சாரம் போன்ற பயன்பாடுகளுக்கான எதிர்மறை ஓரச்சுப் படிகமாக இலித்தியம் அயோடேட்டு விளங்குகிறது. இதை 347 நானோ மீட்டர் மாணிக்கச் சீரொளிகளில்
பயன்படுத்துகிறார்கள்
# இலித்தியம் அயோடேட்டு

## பண்புகள்

இலித்தியம் அயோடேட்டின் கடினத்தன்மை அளவு மோவின் அளவுகோலில் 3.5 முதல் 4 ஆக உள்ளது. 298 கெல்வினில் அல்லது 25 பாகை செல்சியசு வெப்பநிலையில் இதனுடைய நேரியல் வெப்பவிரிவுக் கெழு அளவுகள் 2.8•10−5/°செ (a- அச்சு) மற்றும் 4.8•10−5/°செ (c-அச்சு) என்பதாகக் காணப்படுகிறது. 50 பாகை செல்சியசு வெப்பநிலையில் இச்சேர்மம் β- வடிவத்திற்கு மாறுகிறது என்றாலும் இதுவொரு மீள்வினையாகும்
# கயா சந்திப்பு தொடருந்து நிலையம்

**கயா சந்திப்பு தொடருந்து நிலையம்**, இந்தியாவிலுள்ள கயா நகரத்தில் உள்ளது. இங்கிருந்து தில்லி, கொல்கத்தா, சென்னை, காமாக்யா, ராஞ்சி, பாரஸ்நாத், பொகாரோ, வாரணாசி, இலக்னோ, கோட்டா, கான்பூர், அலகாபாத், ஆக்ரா, பரேலி, மதுரா, ஜபல்பூர், போபால், இந்தோர், நாக்பூர், மும்பை, புனே, புரி, அகமதாபாத், சோத்பூர், அம்ரித்சர், தேராதூன், கால்கா, ஜம்மு, குவாலியர், தேராதூன், ஜம்சேத்பூர், புவனேசுவரம் போன்ற ஊர்களுக்கு தொடர்வண்டிகளில் செல்லலாம்.
# கயா சந்திப்பு தொடருந்து நிலையம்

## அருகிலுள்ள வானூர்தி நிலையங்கள்

அருகிலுள்ள வானூர்தி நிலையங்கள்
1. கயா பன்னாட்டு வானூர்தி நிலையம்
1. நேதாஜி சுபாசு சந்திரபோசு பன்னாட்டு வானூர்தி நிலையம், கொல்கத்தா
# தேசிப்பழம்

**தேசிப்பழம்** (*lime*; அரபு, பிரெஞ்சு மொழிகளில் "லிம்" [*lim*]) என்பது உருண்டையான, தேசிப்பச்சை நிறமுடைய, விட்டமுடைய, அமிலத் தன்மையான, சாறு சவ்வுப்பை கொண்ட கிச்சிலிப் பழமாகும். சில வகை கிச்சிலி இனப்பழங்களும் தேசிப்பழம் அல்லது தேசிக்காய் என்றே அழைக்கப்படுகின்றன. இவற்றில் தேசி, பாரசீகத் தேசி, காப்பிலித் தேசி, பாலைவனத் தேசி என்பனவும் அடங்கும். தேசிப்பழங்களை உற்பத்தி செய்யும் தாவரங்கள் பல்வேறு மரபுவழி மூலத்தைக் கொண்டுள்ளதோடு, ஒற்றைத்தொகுதிமரபு உயிரினத் தோற்ற குழு அமைப்பையும் கொண்டிருக்கவில்லை.
# தத்தோபந்த் பாபுராவ் தெங்காடி

**தத்தோபந்த் பாபுராவ் தெங்காடி** அல்லது **தெங்காடி** (Dattopant Bapurao Thengadi), (10 நவம்பர் 1920 – 14 அக்டோபர் 2004) இந்துத்துவா கருத்தியல் கொண்ட இந்து த்த்துவ்வாதி, இந்திய தொழிற்சங்கத் தலைவர், மற்றும் சுதேசி விழிப்புணர்வு இயக்கத்தை நிறுவியவர். தெங்காடி, மகாராஷ்டிர மாநிலம், வார்தா மாவட்டம், ஆர்வி கிராமத்தில் பிறந்தவர். இறக்கும் வரை ஆர் எஸ் எஸ் இயக்கத்தின் முழு நேரப் பிரச்சாரகராக இருந்தவர். .  
}}
# பிலிப்பீன் அகழி

**பிலிப்பீன் அகழி** *( Philippine Trench)* என்பது பிலிப்பீன்சுக்கு கிழக்கில் உள்ள ஒரு கடலடி அகழியாகும். இவ்வகழி பிலிப்பீன் ஆழம், மிண்டானௌ அகழி மற்றும் மிண்டானௌ ஆழம் என்ற பெயர்களாலும் அழைக்கப்படுகிறது.  
பிலிப்பீன்சிலுள்ள மிகப்பெரிய தீவான லூசோனின் மத்தியப்பகுதியில் தொடங்கி, தென் கிழக்காக இந்தோனேசியாவின் மலுக்குத் தீவுகளுக்கு வடக்கில் உள்ள ஆல்மயெரா தீவு வரை நீண்டிருக்கும் பிலிப்பீன் அகழி தோராயமாக 1320 கி.மீ (820 மைல்) நீளம் மற்றும் 30 கி.மீ அகலம் (19 மைல்) கொண்டதாக உள்ளது.  
பிலிப்பீன் அகழியின் ஆழமான பகுதி காலாத்தியா ஆழம் என்று அழைக்கப்படுகிறது. இதன் ஆழம் 34,580 அடிகள் அல்லது 5760 பாதோம் ஆகும். உலகத்தில் உள்ள தாழ்வான பகுதிகளில் இது மூன்றாவது இடத்தைப் பிடிக்கின்ற ஆழமாகும்.  
பிலிப்பீன் அகழிக்கு வடக்கில் சட்டென கிழக்கு லூசோன் அகழி காணப்படுகிறது. இவை இரண்டும் பிலிப்பீன் கடல் தட்டின் மேலுள்ள பென்னாம் பீடபூமியால் தடுக்கப்பட்டும் பிரிக்கப்பட்டும் தனித்தனியாக உள்ளன.  
புவிமேலோட்டுத் தட்டுகள் மோதலின் விளைவாகவே பிலிப்பீன் அகழி தோன்றியிருக்கலாம். பிலிப்பீன் கடல் தட்டு, பிலிப்பீன் நகரும் திட்டுகளுக்கு அடியில் ஆண்டுக்கு 16 செ.மீ என்ற அளவில் மேலும் கடலுக்குள் அமிழ்ந்து வருகிறது.
# ஆங்கிலம்-தமிழ்ச் சொற்களஞ்சியம்

**ஆங்கிலம்-தமிழ்ச் சொற்களஞ்சியம்**, அ.சிதம்பரநாதன் செட்டியாரைத் தலைமைப்பதிப்பாசிரியராகக் கொண்டு, சென்னைப் பல்கலைக்கழகம் வெளியிட்டுள்ள ஆங்கிலம் தமிழ் நடையில் அமைந்துள்ள அகரமுதலி ஆகும்.
# ஆங்கிலம்-தமிழ்ச் சொற்களஞ்சியம்

## அமைப்பு

இந்நூலில் ஆங்கில அகரவரிசைப்படி சொற்கள் அமைக்கப்பட்டு பொருள் தரப்பட்டுள்ளது. தமிழ்ச்சுருக்க வடிவங்கள் தரப்பட்டுள்ளன.  
| தொகுதி | பதிப்பாண்டு |  |
| --- | --- | --- |
| முதல் | 1963 |  |
| 2ஆவது | 1964 |  |
| 3ஆவது | 1965 |  |
| ஒரே தொகுதியாக | 1977 |  |
| ஒரே தொகுதியாக | 1981 |  |
| ஒரே தொகுதியாக | 1988 |  |
| ஒரே தொகுதியாக | 1992 |  |
| ஒரே தொகுதியாக | 2010 | } |  
'ஆங்கிலம்-தமிழ்ச் சொற்களஞ்சியம்', நூல், (மறுபதிப்பு 2010; சென்னைப்பல்கலைக்கழகம், சென்னை)
# அத்தாப்புக் குடில்

**அட்டாப் வீடு** என்பது, புரூணை, இந்தோனீசியா, மலேசியா, சிங்கப்பூர் போன்ற நாடுகளின் நாட்டுப்புறப் பகுதிகளில் காணப்படும் மரபுவழி வீட்டு வகைகளுள் ஒன்றாகும். அட்டாப் எனப்படும் பனை போன்ற ஒருவகை மரத்தில் இருந்து இவ்வீடுகளில் சுவர்களுக்கு உரிய வரிச்சுக்களும், கூரை வேய்வதற்கான ஓலையும் பெறப்படுவதால், அம்மரத்தின் பெயரால் அட்டாப் வீடு என இது அழைக்கப்படுகிறது. இவ்வீடுகள், சிறிய குடிசைகள் முதல் மிதமான அளவுள்ள வீடுகள் வரை பல்வேறு அளவுகளில் காணப்படுகின்றன. 19ம் நூற்றாண்டு வரை கோயில்கள் போன்ற குறிப்பிடத்தக்க கட்டிடங்களும் அட்டாப் வகையினவாக இருந்தன.
# அத்தாப்புக் குடில்

## உசாத்துணைகள்

- [http://www.enhr2004.org/files/new_papers/Normand-Prunieres.pdf Normand-Prunieres, Helene. 'Malaysian Dwellings', *Proceedings of ENHR International Housing Conference 2004*, (Cambridge: University, 2004)
# கறுப்பு, வெள்ளை பங்களா

**கறுப்பு, வெள்ளை பங்களா** என்பது, வெப்பமண்டலக் காலநிலை கொண்ட குடியேற்ற நாடுகளில், ஐரோப்பாவில் இருந்து குடியேறிய குடும்பங்கள் பொதுவாகப் பயன்படுத்திய வெண்ணிறம் பூசப்பட்ட பங்களாக்களைக் குறிக்கும். பொதுவாக இவ்வகை வீடுகள் 19 ஆம் நூற்றாண்டில், தென்கிழக்காசியாவில் இருந்த பிரித்தானியக் குடியேற்ற நாடுகளில் காணப்பட்டன.
# கறுப்பு, வெள்ளை பங்களா

## வரலாறு

மலேசியா, சிங்கப்பூர் ஆகிய நாடுகளில், 19ம் நூற்றாண்டு முதல் இரண்டாம் உலகப் போர் வரையான காலப்பகுதியில் இவ்வகையான வீடுகள் கட்டப்பட்டன. இவ்வீடுகள் அக்காலத்தில் ஐக்கிய இராச்சியத்தில் நடைமுறையில் இருந்த *ஆர்ட்சு அன்டு கிறாஃப்ட்டு*, *ஆர்ட்டு டெக்கோ* இயக்கங்களின் பாணிகளின் கூறுகளைக் கொண்டிருந்ததுடன், அக்காலத்துச் செல்வந்த ஐரோப்பியர்களின் தேவைகளுக்கு ஏற்ப காற்றோட்டம் உள்ளவையாகவும், நல்ல இடவசதி கொண்டவையாகவும் இருந்தன. கறுப்பு, வெள்ளை பங்களாக்கள் பெரும்பாலும், பணம் படைத்த குடும்பங்களாலும், முன்னணி வணிக நிறுவனங்களாலும், பொது வேலைகள் திணைக்களத்தாலும், பிரித்தானியப் படைத்துறையாலும் கட்டப்பட்டன.  
இவற்றுட் சில தற்காலத்திலும், வீடுகளாகப் பயன்படுத்தப்பட்டு வருகின்றன. வேறுசில உணவுச்சாலைகள் போன்ற வணிக நிறுவனங்களாக மாற்றியமைக்கப்பட்டுள்ளன.
# ஆர்ட்சு அன்டு கிறாஃப்ட்சு இயக்கம்

வடிவமைப்பு, 1862]]
**ஆர்ட்சு அன்டு கிறாஃப்ட்சு இயக்கம்** (Arts and Crafts movement) என்பது, 1880க்கும் 1910க்கும் இடைப்பட்ட காலத்தில் ஐரோப்பா, வட அமெரிக்கா ஆகிய பகுதிகளிலும், 1920களில் சப்பானிலும், செழித்தோங்கி இருந்த அழகூட்டற்கலை, கவின்கலை ஆகியவை சார்ந்த ஒரு பன்னாட்டு இயக்கம். இது, எளிமையான வடிவங்களைப் பயன்படுத்தி மரபுவழியான கைப்பணிகளுக்கு ஆதரவாக இருந்ததுடன், இடைக்கால, வியன்புனைவு சார்ந்த, நாட்டார் பாணிகளில் அமைந்த அழகூட்டல்களைப் பயன்படுத்தியது. இது சமூக, பொருளாதாரச் சீர்திருத்தங்களை வலியுறுத்தியதுடன், தொழில்மயமாக்க எதிர்ப்புப் போக்கையும் கொண்டிருந்ததாகச் சொல்லப்படுகிறது. 1930களில் இது நவீனவியத்தால் மாற்றீடு செய்யப்படும்வரை இவ்வியக்கத்தின் செல்வாக்கு ஐரோப்பா எங்கும் பரவியிருந்தது. எனினும், கைப்பணியாளர்கள், வடிவமைப்பாளர்கள், நகரத் திட்டமிடலாளர்கள் போன்றோரிடையே தொடர்ந்தும் நீண்டகாலம் செல்வாக்குடன் இருந்தது.  
இவ்வியக்கத்துக்க அடிப்படையாக அமைந்த கொள்கைகளும், பாணியும் 20 ஆண்டுகளாகவே இங்கிலாந்தில் வளர்ச்சியுற்று வந்தபோதும், 1887ம் ஆண்டிலேயே கலை, கைப்பணிக் கண்காட்சிச் சங்கத்தின் கூட்டம் ஒன்றில், டி. ஜே. கொப்டென்-சாண்டர்சன் என்பவர் முதன் முதலாக இந்தப் பெயரைப் பயன்படுத்தி இவ்வியக்கத்தைக் குறிப்பிட்டார். கட்டிடக்கலைஞர் அகசுத்தசு பூசின் (Augustus Pugin - 1812–1852), எழுத்தாளரான யோன் ரசுக்கின் (John Ruskin - 1819–1900)), ஓவியர் வில்லியம் மொறிசு (William Morris - 1834–1896) ஆகியோரின் எழுத்துக்களே இவ்வியக்கத்துக்குத் தூண்டுதல்களாக அமைந்தன.
# ஆர்ட்சு அன்டு கிறாஃப்ட்சு இயக்கம்

## தோற்றமும் செல்வாக்கும்

### ஜோன் ரசுக்கினின் பங்களிப்பு

"ஆர்ட்சு அன்டு கிராஃப்ட்சு" இயக்கத்தின் கொள்கையின் ஒரு பகுதி ரசுக்கினின் சமூக விமர்சனத்தில் இருந்து உருவானது. ரசுக்கின், ஒரு நாட்டின் ஒழுக்கம் மற்றும் சமூக நலம் ஆகியவற்றை அதன் கட்டிடக்கலையின் தரம், பணியின் இயல்பு ஆகியவற்றுடன் தொடர்புபடுத்தினார். தொழிற்புரட்சியினால் உருவான இயந்திரமய உற்பத்தி, வேலைப் பிரிவு என்பன ஒரு அடிமை முறை என அவர் கருதினார். நலத்துடன் கூடிய ஒழுக்கமுள்ள சமுதாயத்துக்குத் தாம் செய்வதைத் தாமே வடிவமைக்கும் சுதந்திரமான வேலையாட்கள் தேவை என்பது அவரது கருத்தாக இருந்தது. "ஆர்ட்சு அன்டு கிராஃப்ட்சு" இயக்கத்தில் இவரைப் பின்பற்றுபவர்கள், தொழிற்சாலை உற்பத்திகளைவிட கைவினை உற்பத்திகளையே விரும்பியதுடன், மரபுவழியான திறன்கள் இழக்கப்படுவது குறித்துக் கவலையும் கொண்டிருந்தனர். இவர்கள் இயந்திரங்களைக் குறித்தல்லாமல், தொழிற்சாலை முறைமையின் தாக்கங்களைக் குறித்தே கலக்கமுற்றிருந்தனர். வில்லியம் மொறிசின் *கைவினை* குறித்த எண்ணம், வேலைப்பிரிவு இல்லாத வேலையே அன்றி, இயந்திரம் இல்லாத வேலை என்பது அல்ல.
# வாடி சந்திப்பு தொடருந்து நிலையம்

**வாடி சந்திப்பு**, கருநாடகத்தின் குல்பர்கா மாவட்டத்திலுள்ள வாடியில் உள்ளது.
# வாடி சந்திப்பு தொடருந்து நிலையம்

## தொடர்வண்டிகள்

முக்கியமாக தொடர்வண்டிகள்
- 12219/20 செகந்திராபாத் மும்பை துரந்தோ விரைவுவண்டி
- 12627/28 கர்நாடகா விரைவுவண்டி
- 11019/20 கோனார்க் விரைவுவண்டி
- 11301/02 உத்யான் விரைவுவண்டி
- 12701/02 உசைன்சாகர் விரைவுவண்டி
- 12025/26 புனே - செகந்திராபாத் ஜன் சதாப்தி
# சோலாப்பூர் தொடருந்து நிலையம்

**சோலாப்பூர் தொடருந்து நிலையம்**, சோலாப்பூரில் உள்ளது. இது சோலாப்பூர் ரயில்வே கோட்டத்தின் தலைமையகம் ஆகும்.
# சோலாப்பூர் தொடருந்து நிலையம்

## தொடர்வண்டிகள்

இந்த நிலையத்தில் நின்றுசெல்லும் வண்டிகள்:
- புணே – செகந்தராபாத் சதாப்தி விரைவுவண்டி
- புணே – சோலாப்பூர் ஹுதாத்மா விரைவுவண்டி
- புணே - சோலாப்பூர் இன்டர்சிட்டி விரைவுவண்டி
- புது தில்லி – பெங்களூர் கர்நாடகா விரைவுவண்டி
- மும்பை – சென்னை விரைவுவண்டி
- மும்பை – சென்னை மெயில்
- மும்பை – ஐதராபாத் ஹுசைன்சாகர் விரைவுவண்டி
- மும்பை – ஐதராபாத் விரைவுவண்டி
- மும்பை – சோலாப்பூர் சித்தேஸ்வர் விரைவுவண்டி
- மும்பை – பெங்களூர் உத்யான் விரைவுவண்டி
- குர்லா – கோயம்புத்தூர் விரைவுவண்டி
- மும்பை – கன்னியாகுமாரி விரைவுவண்டி
- சோலாப்பூர் – கோலாப்பூர் விரைவுவண்டி
- சோலாப்பூர் – ஹுப்பள்ளி இன்டர்சிட்டி விரைவுவண்டி
- சோலாப்பூர் – மைசூர் கோல்கொண்டா விரைவுவண்டி
- சோலாப்பூர் – யஸ்வந்த்பூர் அதிவிரைவுவண்டி
# பேயர் – டிரிவ்சன் கருநீலத் தொகுப்பு வினை

**பேயர் – டிரிவ்சன் கருநீலத் தொகுப்பு வினை** *( Baeyer–Drewson indigo synthesis)* என்பது1882 ஆம் ஆண்டில் கண்டுபிடிக்கப்பட்ட ஒரு கரிம வேதியியல் வினையாகும். பொதுவாக இச்சாயம் இண்டிகோ என்ற பெயரால் அழைக்கப்படுகிறது. 2 – நைட்ரோபென்சால்டிகைடு மற்றும் அசிட்டோன் ஆகியவற்றைச் சேர்த்து வினைப்படுத்துவதன் மூலம் இண்டிகோ தயாரிக்கப்படுகிறது.  
கரிம வேதியியலில் இவ்வினை ஆல்டால் குறுக்கவினை என்று வகைப்படுத்தப்படுகிறது. இவ்வினை வழியாக இண்டிகோ தயாரிக்கப்படும் முறை கைவிடப்பட்டு பெரும்பாலும் தற்பொழுது அனிலீனிலிருந்து தயாரிக்கும் முறை பின்பற்றப்படுகிறது
# பேயர் – டிரிவ்சன் கருநீலத் தொகுப்பு வினை

## குறிப்புரை

இவ்வினையின் மூலமான ஆய்வுக்கட்டுரையை எழுதியவர் டிரிவ்சன் என்றாலும் ஆங்கிலப் புத்தகங்களில் இம்முறை பொதுவாக பேயர்- டிரிவ்சன் வினை என்ற பெயராலேயே குறிப்பிடப்படுகிறது.
# பாகல்பூர்

**பாகல்பூர்** என்னும் மாநகரம் கங்கை ஆற்றின் கரையில் அமைந்துள்ளது. இது பீகாரின் பாகல்பூர் மாவட்டத்தில் உள்ளது. இது பீகாரின் இரண்டாவது பெரிய நகரம். இது 112 சதுர கி.மீ பரப்பளவில் அமைந்துள்ளது.
# பாகல்பூர்

## போக்குவரத்து

இந்த ஊரில் இருந்து எண்பதாம் தேசிய நெடுஞ்சாலை, 31ஆம் தேசிய நெடுஞ்சாலை ஆகியவற்றின் மூலம் பிற நகரங்களுக்கு செல்லலாம்.
# பாகல்பூர்

## ஊடகம்

இங்கு *தைனிக் ஜாக்ரண், *தைனிக் பாஸ்கர், ஆஜ்*, போன்ற இந்தி நாளேடுகளும், *தி டைம்ஸ் ஆஃப் இந்தியா, த டெயிலி டெலிகிராப்*, *ஹிந்துஸ்தான் டைம்ஸ் போன்ற ஆங்கில நாளேடுகளும் கிடைக்கின்றன.
# பாகல்பூர்

## மேலும் பார்க்க

- பாகல்பூர் கலவரம், 1989
# 1997 ஆசிய நிதி நெருக்கடி

**1997 ஆசிய நிதி நெருக்கடி** என்பது கிழக்காசிய நாடுகளில் சூலை 1997 துவக்கத்திலிருந்து ஏற்பட்ட நிதி நெருக்கடிகளைக் குறிக்கிறது. இது பின்னர் பொருளாதாரத் தொற்றாகி (en:Financial contagion) உலகளாவிய நாடுகளின் பொருளாதார வீழ்ச்சிக்கு வித்திட்டது.  
இந்த நெருக்கடி முதலில் தாய்லாந்தில் இருந்து துவங்கியது. தாய்லாந்தின் நாணய மதிப்பு வீழ்ச்சியடைவதற்கு முன்பே, வெளிநாட்டுக் கடனால் திவாலாகும் சூழல் ஏற்பட்டது. இந்த நெருக்கடி பிற தென்கிழக்காசிய நாடுகள் மற்றும் சப்பான் நாடுகளின் நாணய மதிப்பில் இறக்கம், பங்குச் சந்தை வீழ்ச்சி, மற்றும் தனிநபர் கடன் மதிப்பு உச்சிக்கு சென்றது.
# மரத் தக்காளி

**மரத்தக்காளி** அல்லது **குறுந்தக்காளி** (*Tamarillo*) என்பது உருளைக் கிழங்கு குடும்பத்தைச் சேர்ந்த சிறிய பூக்கும் தாவரம் ஆகும். இது முட்டை வடிவ உண்ணத்தகு பழங்களை விளைவிக்கிறது. மரத்தக்காளியானது ஒரு சிறு மரப்பயிர் ஆகும்.
# மரத் தக்காளி

## பரவல்

இது பெரு நாட்டின் மலைக் கிராமங்களில் இருந்து தோன்றியது. பின்னர் அங்கிருந்து நியூசிலாந்து, பிரேசில், இந்தியா, இலங்கை நாடுகளுக்குப் பரவி பயிரிடப்படுகிறது. இதை தக்காளிக்கு மாற்றாக பயன்படுத்தலாம் என்றாலும் இது மலைப்பிரதேசங்களில் மட்டுமே வளரக்கூடியது என்பதால், சமவெளிப் பகுதிகளில் பயிரிட முடியாதது. இவை தொடர்ந்து 5, 6 ஆண்டுகள் மகசூல் தரக்கூடியன. இப்பயிர் கடல் மட்டத்தில் இருந்து 1,000 முதல் 7,500 அடி உயரமான இடங்களில் வளர்கிறது. இந்தியாவில் மேற்கு வங்கம், மகாராஷ்டிரா, அசாம், நாகாலாந்து, இமாசலப்பிரதேச மாநிலங்களில் பயிரிடப்படுகின்றது. தமிழ்நாட்டில் சிறுமலை, கொடைக்கானல், ஊட்டி, தாண்டிக்குடி, கொல்லிமலை உள்ளிட்ட மலைப்பிரதேசங்களில் விவசாயிகள் மரத்தக்காளியை சாகுபடி செய்யத் தொடங்கியுள்ளனர்.
# மரத் தக்காளி

## பரவல்

### பழம்

முட்டை வடிவப் பழங்கள் 4-10 செ. மீ நீளமுடையன. அவற்றின் நிறம் மஞ்சள் முதல் செம்மஞ்சள், சிவப்பு, ஊதா எனப் பல உள்ளன. இவை தக்காளியைப் போன்ற சுவைகொண்டதாக உள்ளன. சாதாரண தக்காளி, செடியில் இருந்து பறித்த பழம் ஒரிரு நாளில் அழுகிவிடுகின்றன. ஆனால், மரத்தக்காளி பழங்கள் 7 முதல் 8 நாட்கள் வரை சாதாரணமாக கெடுவதில்லை. குறைந்த சீதோஷ்ண நிலையில் சுமார் 15 நாட்கள் வரை நன்றாக இருக்கும். சாதாரண தக்காளியைப் போல் இதை அப்படியே பயன்படுத்த முடியாது. தோலை சுற்றி கசக்கும் தன்மை இருக்கும். அதனால் தோலை நீக்கிவிட்டு, பயன்படுத்துகின்றனர்.
**பழக்கூறு, சில முக்கிய ஆக்கக்கூறுகள்**  
| ஆக்கக்கூறு [g/100g] | எல்லை | ஆக்கக்கூறு [mg/100g] | எல்லை |  |
| --- | --- | --- | --- | --- |
| நீர் அளவு | 81–87 | உயிர்ச்சத்து ஏ | 0.32–1.48 |  |
| புரதங்கள் | 1.5–2.5 | உயிர்ச்சத்து சி | 19.7–57.8 |  |
| கொழுப்பு | 0.05–1.28 | கல்சியதம் | 3.9–11.3 |  |
| நார்ப்பொருள் | 1.4–6.0 | மக்னீசியம் | 19.7–22.3 |  |
| மொத்த அமிலம் | 1.0–2.4 | இரும்பு | 0.4–0.94 | } |
# சுதேசி விழிப்புணர்வு இயக்கம்

**சுதேசி விழிப்புணர்வு இயக்கம்** (*Swadeshi Jagaran Manch, SJM, சுதேசி ஜாக்ரன் மன்ஞ்*) என்பது இந்துத்துவ கருத்தியல் கொண்ட சங்கப் பரிவாரத்தின் பொருளாதாரப் பிரிவாகும். இந்திய விடுதலை இயக்கத்திற்குப் பின் மகாத்மா காந்தியால் தொடங்கப்பட்ட சுதேசி இயக்கத்தை மீட்டெடுக்க வேண்டி, 22 நவம்பர் 1991-இல் நாக்பூரில் தொடங்கப்பட்டது. சுதேசி விழிப்புணர்வு இயக்கத்தின் நிறுவனர் தத்தோபந்த் பாபுராவ் தெங்காடி ஆவார். 2015 முதற்கொண்டு இந்தியாவில் வெளிநாட்டு முதலீடுகள் குவிவதைப் பற்றி விமர்சனப் பார்வையும் கருத்துருவாக்கம் செய்து வருகிறது.
# அன்னா கரேனினா

***அன்னா கரேனினா*** (*Anna Karenina*, ) உருசிய எழுத்தாளர் லியோ டால்ஸ்டாயால், 1873 முதல் 1877 வரை *த உருசியன் மெசஞ்சர்* இதழில் தொடர்கதையாக எழுதி, பதிப்பிக்கப்பட்ட புதினம் ஆகும். தொடர் வெளிவந்தபோது இதழாசிரியர் மிக்கைல் காட்கோவுடன் அரசியல் பார்வைகளால் பிணக்கு கொண்டதால் தடைபட்ட இந்தப் புதினத்தின் முதல் முழுமையான வடிவம் நூல் வடிவத்தில் 1878ஆம் ஆண்டில் வெளியானது.  
*அன்னா கரேனினா* நிகழ்நிலை புனைவுகளில் மிகச் சிறந்ததாகக் கருதப்படுகின்றது. முதலில் எழுதிய *போரும் அமைதியும்* ஆக்கத்தை டால்ஸ்டாய் புதினத்திற்கும் மேலானதாகக் கருதியதால் இதனையே தம்முடைய முதல் உண்மையான புதினமாக கருதினார்.
# அருநெல்லி

**அருநெல்லி** அல்லது **அரைநெல்லி** (*Phyllanthus acidus*) என்பது "பிலந்தாசியா" குடும்பத்தைச் சேர்ந்த, உண்ணத்தக்க மஞ்சள் நிற சதைப்பற்றுள்ளக் கனிகளை விளைவிக்கும் மரமாகும்.
# அருநெல்லி

## விபரம்

இத்தாவரம் 2 முதல் 9 மீ (6½ to 30&nbsp;அடி) உயரம் வளரக்கூடியது. அடர்த்தியான கிளைகளினால் பற்றை போன்று காட்சியளிக்கும் இது பச்சை மிகுந்து காணப்படும்.
# வரலாற்றுக்கு முந்திய மலேசியா

**வரலாற்றுக்கு முந்திய மலேசியா** (ஆங்கிலம்: *Prehistoric Malaysia*) என்பது, மலேசியாவில் உடற்கூற்றியல் அடிப்படையில் மனிதன் தோன்றியதற்கும் *(Anatomically Modern Humans)*; பதிவு செய்யப்பட்ட வரலாற்றுத் தொடக்கத்துக்கும் இடைப்பட்ட காலப் பகுதியைப் பற்றியது ஆகும்.  
மலேசியாவில் உடற்கூற்றியல் அடிப்படையிலான நவீன மனிதரின் மிகப் பழைய எலும்புகள் கண்டுபிடிக்கப்பட்டு உள்ளன. இவற்றுள் பேராக் மனிதன் *(Perak Man)* 11,000 ஆண்டுகளுக்கும், பேராக் பெண் *(Perak Woman)* 8,000 ஆண்டுகளுக்கும் முந்தி வாழ்ந்தவர்கள்.  
இந்த இருவரின் எச்சங்களும் லெங்கோங் (*Lenggong*) பகுதியில் கண்டுபிடிக்கப்பட்டவை. இந்தக் களத்தில் சம்மட்டிகளைக் கொண்டு கற்கருவிகள் தயாரிக்கும் இடம் ஒன்றும்; சிதைவு அடையாத நிலையில் உள்ளது. தம்புன் குகை ஓவியங்களும் (*Tambun Rock Art*) பேராக் மாநிலத்தில்தான் உள்ளன.  
கிழக்கு மலேசியாவைச் (*East Malaysia*) சேர்ந்த சரவாக்கின் நியா குகைகளில் (*Niah Caves*) 40,000 ஆண்டுகளுக்கு முற்பட்ட மனித எச்சங்கள் கண்டுபிடிக்கப்பட்டு உள்ளன.
# வரலாற்றுக்கு முந்திய மலேசியா

## காலவரிசை

, ஈப்போ மாநகருக்கு அருகில் 2,000 ஆண்டுகள் பழைமையான தம்புன் குகை ஓவியங்கள்.]]
# வரலாற்றுக்கு முந்திய மலேசியா

## காலவரிசை

### 35,000+ ஆண்டுகளுக்கு முன் - தொடக்கக் கற்காலம்

சரவாக்கில் உள்ள நியா குகைகள் *(Sarawak's Niah Caves)* வரலாற்றுக்கு முந்திய காலக் களம் ஆகும். இங்கே 40,000 ஆண்டுகள் பழமையான மனித எச்சங்கள் கண்டு எடுக்கப்பட்டன.  
சபாவில் லகாட் டத்துவுக்கு அருயில் உள்ள மன்சூலி பள்ளத்தாக்கில் *(Mansuli valley)* கண்டுபிடிக்கப்பட்ட கற்கருவிகள் இதைவிடப் பழமையானவை எனத் தொல்லியலாளர்கள் கருதுகின்றனர். ஆனாலும் துல்லியமான காலக் கணிப்புப் பகுப்பாய்வுகள் இன்னும் வெளியிடப்படவில்லை.
# வரலாற்றுக்கு முந்திய மலேசியா

## காலவரிசை

### 10,000 – 5,000 ஆண்டுகளுக்கு முந்தைய கற்காலம் (புதிய கற்காலம்)

அந்தக் காலத்து மக்கள் கல் கருவிகள் மற்றும் நகைகளைப் பயன்படுத்தியதை; பேராக்கில் உள்ள லெங்கோங் பள்ளத்தாக்கில் இருந்து கிடைத்த தொல்பொருள் கண்டுபிடிப்புகள் காட்டுகின்றன. இந்த காலக் கட்டத்தின் தொல்பொருள் தரவுகள் அனைத்தும் குகைகள், பாறைகள் மற்றும் தங்கும் இடங்களில் இருந்து கிடைத்தவை.  
மேலும் அவை ஹோபின்கியன் *(Hoabinhian)* எனும் வேட்டையாடும் இனத்தவர்களுடன் தொடர்புடையவை. 3000 - 4000 ஆண்டுகளுக்கு முன்பு புதிய கற்கால விவசாயிகள் இந்தப் பகுதியில் வாழ்ந்து இருக்கலாம் என்று நம்பப்படுகிறது.
# வரலாற்றுக்கு முந்திய மலேசியா

## காலவரிசை

### 2,500 ஆண்டுகளுக்கு முன்பு - வெண்கல காலம்

புதிய பழங்குடியினர் மற்றும் கடல்வழிப் பயணிகள் உட்பட அதிகமான மக்கள் மலாயா தீபகற்பத்திற்குள் வந்தனர். அந்த வகையில் மலாய் தீபகற்பம், பண்டைய காலத்தில் கடல் வர்த்தகத்தில் குறுக்கு வழியாக மாறியது.  
மலேசியாவின் கடற்கரைக்கு வந்த கடல்வழிப் பயணிகளில் இந்தியர்கள், ஜாவானியர்கள் மற்றும் சீனர்களும் அடங்குவர். டாலமி *(Ptolemy)* எனும் பிரபலமான நாடு காண் வரலாற்று ஆசிரியர், மலாயா தீபகற்பத்திற்கு *கோல்டன் செர்சோனீஸ்* *(Golden Chersonese)* என்று பெயர் வைத்தார்.
# செவியழற்சி

**செவியழற்சி** (Otitis) என்பது மனிதர்கள் மற்றும் பிற விலங்குகளின் செவிகளில் ஏற்படும் அழற்சி அல்லது நோய்த்தொற்றைக் குறிக்கிறது.  
இது கீழ்வருமாறு வகைப்படுத்தப்பட்டுள்ளது:
- *புறச்செவியழற்சி* (Otitis externa, swimmer's ear) புறச்செவி, செவிக்குழல் ஆகியவற்றில் ஏற்படும் அழற்சியைக் குறிக்கிறது. இந்நிலையில் காதுகளைத் தொட்டாலோ, இழுத்தாலோ வலிக்கும்.
- *இடைச்செவியழற்சி* (Otitis media) என்பது இடைச்செவியில் ஏற்படும் அழற்சியைக் குறிக்கும். சாதரணமாகக் குழந்தைகளில் இத்தகைய நோய்த்தொற்று ஏற்படுகிறது. இந்நிலையில் காதுகள் நோய்த்தொற்றினால் பாதிக்கப்பட்டோ அல்லது செவிப்பறைக்குப் பின்புறம் சாதரணமாகக் காற்றினால் நிரப்பப்பட்ட இடைச்செவி வெளி, திரவத்தினால் அடைக்கப்பட்டோ காணப்படும். சிலநேரங்களில் அறுவைச் சிகிச்சைத் தேவைப்படலாம்.
- *உட்செவியழற்சி* (Otitis interna, labyrinthitis) உட்செவியில் ஏற்படும் அழற்சியைக் குறிக்கும். சமநிலை, கேட்கும் திறன் ஆகியவற்றின் உணர் உறுப்புகள் உட்செவியில் உள்ளன. எனவே, கிறுகிறுப்பு (vertigo) உட்செவியழற்சியில் சாதாரணமாகக் காணப்படும் அறிகுறியாகும்.
# திராட்சை (பேரினம்)

**திராட்சை** (*Vitis*) என்பது திராட்சைக் குடும்பத்தைச் சேர்ந்த பூக்கும் தாவரங்களின் கிட்டத்தட்ட 60 இனங்களைக் குறிக்கும் பேரினம் ஆகும். இவ்வினம் புவியின் வடக்கு அரைக்கோளப்பகுதியில் அதிகம் வளர்க்கப்படுகின்றன. இது திராட்சைப் பழ மூலங்களைக் கொண்டதால் பொருளாதார முக்கியத்துவம் பெறுகின்றது. இதன் பழங்கள் நேரடியாகவும், வைன் போன்ற நொதிய உற்பத்தியிலில் பயன்படுவதாலும் முக்கியத்துவம் பெறுகிறது. இது பற்றிக் கற்பதும் பயிரிடலும் "கொடி முந்திரி வேளாண்மை" என அழைக்கப்படுகிறது.
# திராட்சை (பேரினம்)

## வெளி இணைப்பு

-
- List of 48 descriptors defined in the GRAPEGEN06 project
# திராட்சை

**திராட்சை** (*Vitis vinifera*; *common grape vine*) என்பது திராட்சை பேரினத்திலுள்ள இனங்களில் ஒன்றாகும். இது மெராக்கோ, வட போர்த்துக்கல் முதல் தென் செருமனி மற்றும் கிழக்கில் வட ஈரான் ஆகிய உட்பட்ட மத்தியதரைப் பகுதி, மத்திய ஐரோப்பா, தென்மேல் ஆசியா இடங்களை தாயகமாகக் கொண்டது. தற்போது 5000 முதல் 10,000 வரையான இவ்வினத் திராட்சை வகைகள் உள்ளன. அவற்றில் சில வைன் உற்பத்திக்காக வாணிப முக்கியத்துவம் பெறுகின்றன.
# பழவூர், திருநெல்வேலி மாவட்டம்

**பழவூர்** இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் மானூர் ஒன்றியத்தில் உள்ள ஊராட்சி. இது தாமிரபரணியின் கரையின் மீதுள்ளது. இங்கு பாசனத்திற்காக பாளைக் கால்வாய்க்கு நீரை திருப்பிவிடுவதற்காக ஒரு அணைக்கட்டு உள்ளது, அது பழவூர் அணைக்கட்டு என்றழைக்கப்படுகிறது. இதன்மூலம் 3557.26 ஹெக்டேர் நிலத்தில் விவசாயம் நடைபெறுகின்றது..  
இது திருநெல்வேலி (சட்டமன்றத் தொகுதி)யின் கீழ் வருகிறது. இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா. இந்துக் கல்லூரி, பேட்டை ஆகும்.
# பழவூர், திருநெல்வேலி மாவட்டம்

## அருகிலுள்ள கிராமங்கள்

- கொண்டாநகரம், திருநெல்வேலி மாவட்டம்
- சுத்தமல்லி, திருநெல்வேலி மாவட்டம்
# கொண்டாநகரம், திருநெல்வேலி மாவட்டம்

**கொண்டாநகரம்** என்பது இந்தியாவில் தமிழ்நாடு மாநிலத்தில் திருநெல்வேலி மாவட்டத்தில் பாப்பாகுடி ஒன்றியத்தில் உள்ள ஓர் ஊராட்சியாகும். இது திருநெல்வேலி (சட்டமன்றத் தொகுதி)யின் கீழே வருகிறது.  
இதன் வழியே திருநெல்வேலி - பொட்டல்புதூர் மாநில நெடுஞ்சாலை 41A செல்கிறது. அருகிலுள்ள தொடருந்து நிலையம் பேட்டையில் உள்ளது. அருகிலுள்ள கல்லூரி நிறுவனம் ம.தி.தா இந்துக் கல்லூரி, பேட்டை ஆகும்.  
- பழவூர், திருநெல்வேலி மாவட்டம்
- சுத்தமல்லி, திருநெல்வேலி மாவட்டம்
# சுத்தமல்லி ஊராட்சி

**சுத்தமல்லி ஊராட்சி** (*Suthamalli Gram Panchayat*) என்பது தமிழ்நாட்டின், அரியலூர் மாவட்டத்தில் உள்ள தா. பழூர் ஒன்றியத்தில் அமைந்துள்ள ஓர் ஊராட்சி ஆகும். இந்த ஊராட்சி, அரியலூர் சட்டமன்றத் தொகுதிக்கும், சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# சுத்தமல்லி ஊராட்சி

## மக்கள்தொகை

2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3922 ஆகும். இவர்களில் பெண்கள் 1990 பேரும் ஆண்கள் 1932 பேரும் உள்ளனர்.
# சுத்தமல்லி ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. ஆலம்பள்ளம்
1. புளியன்குழி
1. சுத்தமல்லி
# விக்கிப்பீடியா:Statistics/weekly/9-Aug-2015